钦定古今图书集成/明伦汇编/官常典/第722卷 > 毛栗
## 钦定古今图书集成/明伦汇编/官常典/第722卷 > 毛栗

按《衢州府志》：“栗字叔缜，晚以特恩为歙士曹。睦寇攻
城，官吏皆遁，栗曰：‘吾职司寇，狱有系囚，谊不可去’。乃
摄州事。时二子贡辟雍，即遣人持狱印缒城以出，令
献于朝。城陷，栗坐府上，贼胁使降，不屈，骂贼不绝口，
婴刃而死。妻钱氏弗忍去，妇掖其姑，又弗忍去，卒遇
害。事闻，赠朝请郎，官其后二人。”